Ένωση Συντακτών Ημερησίων Εφημερίδων Μακεδονίας Θράκης

Η Ένωση Συντακτών Ημερησίων Εφημερίδων Μακεδονίας-Θράκης ΕΣΗΕΜ-Θ είναι συνδικαλιστικό όργανο των δημοσιογράφων της Μακεδονίας και της Θράκης. Είναι από τα παλαιότερα σωματεία της Θεσσαλονίκης και η αρχαιότερη από τις σημερινές δημοσιογραφικές οργανώσεις της χώρας με έτος ίδρυσης την 6η Ιανουαρίου 1923. Σήμερα αριθμεί 487 μέλη. Με την τελευταία αλλαγή του καταστατικού της (τέλη 1998), μετονομάστηκε σε Ένωση Συντακτών Ημερησίων Εφημερίδων και Ραδιοτηλεοπτικών Μέσων Μακεδονίας - Θράκης. Ωστόσο, για λόγους ιστορικούς και συμβολικούς, αποφασίστηκε να χρησιμοποιείται η ιστορική επωνυμία «ΕΣΗΕΜ-Θ». Στεγάζεται στο ιδιόκτητο πενταόροφο νεοκλασσικό κτίριο της οδού Στρατηγού Καλλάρη 5 (η μελέτη αναπαλαίωσης του οποίου βραβεύτηκε στις Βρυξέλλες).Στο ίδιο κτίριο συστεγάζεται και το Βαλκανικό Κέντρο Τύπου, μία πρωτοβουλία συνεργασίας της «ΕΣΗΕΜ-Θ» με τις αντίστοιχες Βαλκανικές Ενώσεις. Η «ΕΣΗΕΜ-Θ» συμμετέχει ως πλήρες μέλος: στην Πανελλήνια Ομοσπονδία Ενώσεων Συντακτών, «ΠΟΕΣΥ» (Ιδρυτικό μέλος της Ομοσπονδίας 1995) στην Ευρωπαϊκή Ομοσπονδία Δημοσιογράφων (European Federation of Journalists, ΕFJ) (Στη Γενική Συνέλευση της Θεσσαλονίκης τον Απρίλιο του 2004) στη Διεθνή Ομοσπονδία Δημοσιογράφων (International Federation of Journalists, IFJ) (Στις 24 Μαρτίου του 2001, με την ομόφωνη απόφαση της 25μελούς Εκτελεστικής Επιτροπής της ΔΟΕ στις Βρυξέλλες) στη «Βαλκανική Συνομοσπονδία Δημοσιογράφων» (Ιδρυτικό μέλος της Συνομοσπονδίας, 1 Οκτωβρίου 1993) Μόνιμες δραστηριότητες της «ΕΣΗΕΜ-Θ» αποτελούν: το Μορφωτικό Ίδρυμα της «ΕΣΗΕΜ-Θ» για τη συνεχή επιμόρφωση και τη διά βίου μάθηση των μελών η συμμετοχή σε ευρωπαϊκά και διεθνή προγράμματα εκπαίδευσης, κατάρτισης και επιμόρφωσης των μελών η λειτουργία Κέντρου Τεκμηρίωσης στο Βαλκανικό Κέντρο Τύπου η συνεργασία με τη Σχολή Δημοσιογραφίας & ΜΜΕ του ΑΠΘ η εκτεταμένη συνεργασία με φορείς και αρχές της Θεσσαλονίκης και της Μακεδονίας-Θράκης

 Τα μέλης της «Ένωσης Συντακτών Ημερησίων Εφημερίδων Μακεδονίας - Θράκης», με συναίσθηση της κοινωνικής τους ευθύνης και του επαγγελματικού τους καθήκοντος, που υπαγορεύεται από τις παραδόσεις και τους γραπτούς και εθιμικούς κανόνες της δημοσιογραφικής δεοντολογίας, επαναβεβαιώνουν την απόφασή του να εργάζονται ατομικά και συλλογικά για: Την ελεύθερη και ανεμπόδιστη άσκηση του δικαιώματος της αναζήτησης και της μετάδοσης ειδήσεων, με σεβασμό στην αλήθεια για τα γεγονότα. Την προάσπιση του δικαιώματος να εκφράζει καθένας ελεύθερα και ανεμπόδιστα και να διαδίζει γραπτά και προφορικά από τα Μέσα Μαζικής Ενημέρωσης τους στοχασμούς, τις θέσεις και τις απόψεις του καθώς και να ελέγχει και να κρίνει τις πράξεις κάθε πολιτειακού και κοινωνικού θεσμού ως και των φορέων του. Την προβολή των πολιτικών, κοινωνικών, οικονομικών, πολιτιστικών και ανθρώπινων δικαιωμάτων κάθε ατόμου και κάθε ομάδας. Το σεβασμό και την προστασία της ζωής, της ελευθερίας, της προσωπικής ασφάλειας και της ανθρώπινης αξίας, χωρίς διακρίσεις εθνικότητας, φυλής, γλώσσας, θρησκευτικών ή πολιτικών πεποιθήσεων. Την ανάπτυξη της κοινωνικής δικαιοσύνης και αλληλεγγύης. Την προάσπιση και τη διαφύλαξη της ειρήνης με την ανάπτυξη φιλικών σχέσεων ανάμεσα στις κυβερνήσεις και τους λαούς. Το σεβασμό της λαϊκής βούλησης. Την πλήρη διαφάνεια στο δημόσιο βίο και τις πράξεις της οποιασδήποτε εξουσίας. Την παροχή ίσων ευκαιριών στην εκπαίδευση, τη μόρφωση, την επιμόρφωση, την πνευματική καλλιέργεια και την εργασία και την όσο το δυνατόν μεγαλύτερη προάσπιση της ελληνικής γλώσσας τόσο στον γραπτό λόγο όσο και στον προφορικό λόγο από την καθημερινή αλόγιστη υιοθέτηση και χρήση ξενικών όρων. Την προάσπιση των δικαιωμάτων του ανθρώπου, ως προσωπικότητα και ως μέλους του κοινωνικού συνόλου, έναντι οιασδήποτε απειλής και αυθαιρεσίας. Η ιστοσελίδα του σωματείου Η ιστοσελίδα του σωματείου: http://www.esiemth.gr/